Чарлс Буковски
Рожден ден

Превод от английски: Иван Киров, 1993

chitanka.info

пием с Нормън Мейлър

в апартамента му в Шато

Мармонт

той ми разказва за някаква нощ

когато бил с Чарли

Чаплин.

Нормън знае как да разкаже

хубава история.

после е време да отидем

на рожден ден

на един продуцент

за когото и двамата работим.

Казвам на Нормън че Холивуд

ме ужасява и че се

страхувам за

проклетата си

душа.

взимаме асансьора за надолу

към паркинга

момчето от паркинга

приближава с колата ми.

„и аз карам БМВ“ казва

Нормън.

„какъв цвят?“ питам

аз.

„черен“ казва

той.

/моето също е черно./

„мъжките копелета карат черни

БМВ-та“ казвам му

аз.

влизаме вътре

и аз потеглям

с машината

към

Булеварда на

Залезите.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.